text: Vil hjælpe ældre ud af ensomhed
  29 oktober 2012 kl. 17.19
  Sønderborg Kommune vil hjælpe de ældre ud af ensomheden. På et møde i dag dukkede 40 frivillige op for at høre, hvad de kan gøre for at hjælpe.
  65.000 ældre her i landet lever - ifølge fonden Ensomme Gamles Værn - i ensomhed. Og ca. 100.000 ældre føler sig af og til alene. 
  Sønderborg Kommune har undersøgt, hvem der er ensom - og hvilke behov og ønsker, de personer har. 
  Også i Kolding Kommune er der initiativer til at hjælpe ældre ud af ensomheden. En kirke har oprettet deres egen besøgstjeneste, hvor ensomme ældre får besøgsvenner. 
  Se mere i TV SYD kl. 19.30.
  